Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 1211

1. A képzési cél Olyan tanárok képzése, akik magas szintű német nyelvtudással, német nyelvtudományi, kisebbségtudományi, irodalmi, művelődéstörténeti, országismereti ismeretekkel rendelkeznek, ismerik Magyarország társadalmigazdasági és környezeti helyzetét, és elméleti és gyakorlatorientált szakmódszertani képzésük révén képesek a korszerű német nemzetiségi nyelvoktatásra; felkészültek a német nemzetiségi szervezetekben, a nemzetiségi közéletben való szakavatott közreműködésre, továbbá alkalmasak fordító- és tolmácstevékenység végzésére és a német kisebbséggel összefüggő egyéb értelmiségi munkakörök ellátására is. A szak — fenti célok által meghatározott — jellege megköveteli a tanári képesítés megszerzését. A szak — első alapképzésben — csak kétszakos képzés keretében végezhető.

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes